PressReader - Weg! Ry & Sleep: 2017-09-01 - 6 VAN DIE BESTES
6 VAN DIE BESTES
Weg! Ry & Sleep - 2017-09-01 - INHOUD - Kon­tak 022 752 2718; sal­dan­ha­bay.co.za GPS S32.8393 E17.8618 >
1Kaap Co­lum­bi­ne­na­tuur­re­ser­vaat, Wes-Kaap
’n Staan­plek na­der aan die see gaan jy nie mak­lik kry nie. Én jy gaan hard soek om ’n meer on­ge­rep­te see­kamp­plek te kry as by Tie­ties baai in die Kaap Co­lum­bi­ne­na­tuur­re­ser­vaat–die Wes-Kaap­se mees we­s­te­li­ke punt.
As jy een van die staan­plek­ke reg langs die see kies, voel jy el­ke dan en wan die sproei van die bran­ders wat teen die e­nor­me rot­se vas­slaan. Jy kamp met die ge­dreun en ge­klots van die see en die ge­krys van see­vo­ëls in jou ore. Aan die oor­kant van die rots­ag­ti­ge stuk kus­lyn in dié re­ser­vaat lê fyn­bos­veld en die... wel, punt van Tie­ties­baai – ’n groot heu­wel met ’n groot spits rots reg bo-op. Jy kan die heu­wel bin­ne ’n half­uur of wat uit­stap en ver oor die see en die re­ser­vaat uit­kyk. Jy kan ook ki­lo­me­ters langs die see stap, wit­mos­sel aan jou hoek sit en pro­beer om ’n hot­ten­tot te haak of vir ’n kreef duik, mits dit kreef­sei­soen is en jy ’n per­mit het.
Hier is nie krag of koel­te­bo­me nie en die 64 staan­plek­ke is al­mal op gras, sand of grond. Die eer­ste 10 kamp­plek­ke is skuins on­der die Kaap Co­lum­bi­ne- vuur­to­ring. Agt van hul­le is in ’n ry langs me­kaar, oor­kant ’n rots­bank met die see reg ag­ter. Dié staan­plek­ke is van die meer pri­va­te plek­ke in die re­ser­vaat, maar hul­le is ’n goeie 5-10 mi­nu­te se stap van die a­blu­sie­ge­rie­we af. Die an­der twee is reg langs die see teen die rot­se en is net ’n mi­nuut of twee se stap van die a­blu­sie­blok af.
Drie mi­nu­te se stap ver­der af met die sand­pad is die hoof­kamp­plek by die Tie­ties baai­strand. Hier is 5 staan­plek­ke in ’n blok, nog 23 al langs die strand af en 12 ag­ter hul­le, ver­der van die water af. Die pad swenk dan regs, en om dié draai is 5 staan­plek­ke langs die water en 9 meer pri­va­te staan­plek­ke by die rot­se.
Hier is twee a­blu­sie­blok­ke met a­par­te bad­ka­mers vir mans en vroue. Die song­ei­sers is eg­ter klein en in die be­si­ge va­kan­sies is die warm water gou op.